# kalet
## Brezhoneg
### Etimologiezh

    Testeniekaet en henvrezhoneg (calut).
    Meneget er C'hatolikon (calet).
    Da geñveriañ gant ar anvioù-gwan caled en kembraeg, cales en kerneveureg, calad en iwerzhoneg, caleto- en galianeg.
    Anvioù-lec'h en Frañs : Pas de Calais, Pays de Caux diwar an anv meuriad galian : Caleti, ar re-galet.
    Gwelet ivez Kaledonia (Bro-Skos), anv kozh a orin keltiek.
    Kar d'an anv caleti eo ar ger kelt marteze (?).

### Anv-gwan

| Derez | Furm |
| Derez-plaen | kalet |
| Derez-uheloc'h | kaletoc'h |
| Derez-uhelañ | kaletañ |
| Derez-estlammiñ | kaletat |
kalet /ˈkɑːlet/; ken kalet
* Diaes da blegañ, da zidammañ, da voulc'hañ, da flastrañ:
** ... evit se o deus ezhomm da vezañ kalet a benn, lemm a spered, hag evel Jezuz Krist, mat hag izel a galon... , BUAZ 281
** [...] : ar baotred, un duilhad spern-du kalet ar c'hoad anezhañ, ha dispar d'ober tan padus ; [...]. — (Jakez Riou, Geotenn ar Werc'hez ha danevelloù all, Al Liamm, 1957, p. 89.)
** An douar-mañ pa e-nevez greet glao ha pa zeu da zeha a ya ken kaled ha houarn. — (Jules Gros, Le trésor du breton parlé Première Partie, 1966, p. 39.)
** An avalou-mañ a zo ken kaled ha mein. — (Jules Gros, Le trésor du breton parlé Première Partie, 1966, p. 39.)
* Diaes, poanius, kriz.
** Kalet eo bet an abadenn. — (Brogarour, Onenn, 1936, p. 32.)
** Kaletoc'h-kaletañ e teu ar vuhez da vezañ dre ma kresk ar vugale. — (Tad Medar, An Tri Aotrou, 1981, p. 73.)
** Met rust a oa ar paotr, ken kalet a oa bet e vuhez [...]. — (Fañch al Lae, Bilzig, Kemper, 1925, p. 178.)
** Al loen-mañ 'vat, a zo kalet da gignat. — (Jules Gros, Le trésor du breton parlé Deuxième Partie, 1970, p. 257.)
* Didruez.
** Kalon en dud, en amzer-hont, — A oa kalet ha divergont [...]. — (Yann-Bêr Kalloc’h, Ar en deùlin, Pariz, 1921, p. 163.)
* Gouest da c'houzañv kalz hep klemm.
** Ar Vretoned a zo tud kaled ha krenv ; N'euz pobl ken kaloneg a-zindan an nenv. — (Taldir, Bro Goz ma Zadou, in Dihunamb!, 15$^{vet}$ niverenn, miz Gwengolo 1906, p. 248-249.)
** — Eurüsamant Jobig a zo kalet ivez ouzh ar c'hleñved, eme e c'hoar. [...]. — (Jakez Riou, Geotenn ar Werc'hez ha danevelloù all, Al Liamm, 1957, p. 74.)
* kalet evel an dir, an houarn, ar vein :
* livet kalet : teñval e groc'hen
** ... gwazed livet kalet ha du ho blev — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 133.)

#### Doareoù-skrivañ all

    En doare-skrivañ etrerannyezhel e vez skrivet kaled.

#### Gerioù enepster

* (1) blot
* (4) kizidik

#### Deveradoù

* kaled
* kaledad
* kaledenn
* kaledenniñ
* kaledigezh
* kalediñ
* kaledus
* kaletaat
* kaletadur
* kaletaus
* kaleter
* kaletklev
* kaletpoazh
* penn kalet

#### Troidigezhioù

* galleg : dur
* kembraeg : caled
* kerneveureg : cales
* saozneg : hard

### Adverb

kalet /ˈkɑː.let/
* En un doare kalet.
** Evel ar meder a sko war an ed a vez en e leur, evel se Judikaël, brezelour galloudus ha kalonek, a skoe kalet er stourmad, ha gouzout a rae lakaat e daoliou biroù da skeiñ e-lec’h ma kare. — (Yann-Vari Perrot, Bue ar Zent, Montroulez, 1912, p. 872.)
* kousket kalet : kousket kloz

#### Gerioù kevrennek

* bezañ kalet e gof, bezañ kalet e gorf
* bezañ kalet e skouarn
* kousket kalet